THAI จัดงานเลี้ยงเปิดตัวเส้นทางบินใหม่สู่เซนได
THAI จัดงานเลี้ยงเปิดตัวเส้นทางบินใหม่สู่เซนได
THAI จัดงานเลี้ยงเปิดตัวเส้นทางบินใหม่สู่เซนได
11 ต.ค. 2562

วันนี้ (11 ต.ค.) บริษัท การบินไทย จำกัด (มหาชน) หรือ THAI ร่วมกับ บริษัท โตโยต้า ทูโช (ไทยแลนด์) จำกัด จัดงานเลี้ยงแนะนำการเปิดเส้นทางบินใหม่สู่เซนได ประเทศญี่ปุ่น ศูนย์กลางภูมิภาคโทโฮคุ เพื่อเป็นการเฉลิมฉลองการเปิดเส้นทางบินดังกล่าว พร้อมแนะนำสถานที่ท่องเที่ยว โดยบริษัทฯ ได้จำลองบรรยากาศภายในงาน เสมือนยกเมืองเซนได มาอยู่ใจกลางกรุงเทพฯ
โดยมีนายสุเมธ ดำรงชัยธรรม กรรมการผู้อำนวยการใหญ่ บริษัท การบินไทยฯ เป็นประธานเปิดงาน พร้อมด้วยนายชิเกคิ โคบายาชิ ที่ปรึกษาเอกอัครราชทูตญี่ปุ่น ประจำประเทศไทย นายนิซึมะ โทโมกิ กรรมการบริหารอาวุโส เมืองเซนได (City of Sendai) และนายทาคูยะ อิวาอิ ประธานบริหาร ท่าอากาศยานนานาชาติเซนได (Sendai International Airport) นายคิโยโยชิ โอบะ กรรมการผู้จัดการใหญ่ บริษัท โตโยต้า ทูโช (ไทยแลนด์) จำกัด นางสาวอนุษฐา เชาว์วิศิษฐ ผู้ช่วยกรรมการผู้จัดการใหญ่ บริษัท โตโยต้า ทูโชฯ นายวิวัฒน์ ปิยะวิโรจน์ รองกรรมการผู้อำนวยการใหญ่สายการพาณิชย์ บริษัท การบินไทยฯ และแขกผู้มีเกียรติ ร่วมในงาน ณ ห้องบอลรูม โรงแรม พาร์ค ไฮแอท กรุงเทพฯ
 